google/wiki40b huggingface dataset:
Istiadat Mengarak Panji-Panji

Istiadat Mengarak Panji-Panji adalah upacara yang dilakukan oleh rejimen-rejimen tentera British dan tentera Komanwel. Ia telah menjadi tradisi rejimen infantri British semenjak abad ke-17, namun asal-usulnya dapat dijejak lebih awal lagi. Di medan tempur,  panji-panji rejimen, atau bendera, telah digunakan sebagai tanda tempat berkumpul. Dengan itu, rejimen-rejimen akan diiringi oleh pegawai muda yang berjalan perlahan bersama panji mereka di antara barisan bagi membolehkan para askar mengenali panji-panji rejimen mereka.
Semenjak tahun 1748, Istiadat Mengarak Panji-Panji juga menandakan hari keputeraan rasmi raja pemerintah British. Ia diadakan di London setiap tahun pada hari Sabtu bulan Jun oleh Horse Guards Parade di Taman St. James, dan bertepatan dengan pengisytiharan Senarai Kurniaan Hari Keputeraan Ratu. Antara para hadirin adalah kerabat Diraja, def-def kehormat, tetamu jemputan dan orang awam. Upacara ini disiarkan secara langsung oleh BBC di UK dan juga dipertontonkan di Jerman, Austria dan Belgium dan melalui streaming langsung dari BritBox di Amerika Syarikat dan Kanada. Dalam istiadat perarakan tahun 2018, Associated Press menyediakan siaran secara langsung acara itu kepada penonton diseluruh dunia pada saluran YouTube majalah Time dan halaman Facebook suratkhabar British The Telegraph. Pada tahun 2019, BBC mengambil alih siaran dalam talian menerusi saluran Youtubenya, menyediakan siaran langsung televisyen untuk siaran antarabangsa kedua acara itu.
Baginda Ratu bergerak melalui  The Mall dari Istana Buckingham dalam perarakan diraja bersama pengiring Ratu Kavalri Istana (pengawal berkuda). Selepas menerima tabik hormat diraja, baginda memeriksa pasukan Divisyen Istana – iaitu askar berjalan kaki dan pengawal berkuda – dan Pasukan Istiadat Raja, Artileri Kuda Diraja. Setiap tahun, salah satu rejimen pengawal kaki akan dipilih untuk mengarak panji-panjinya melalui barisan pengawal. Kemudian seluruh Divisyen Istana berhimpun melakukan perarakan di hadapan Ratu, yang memberikan tabik hormat dari pentas diraja. Melangkah dengan senapangnya, Pasukan Istiadat Raja mendahului perarakan sambil pasukan berkuda melakukan perbarisan berjalan laju dalam tempoh perlahan dan cepat.
Muzik dipersembahkan oleh pancaragam berjalan kaki dan pancaragam berkuda Kavalri Istana, bersama dengan Kor Gendang, dan sekali sekala tiupan seruling, yang semuanya berjumlah kira-kira 400 ahli muzik.
Kembali ke Istana Buckingham, Baginda Ratu menonton perbarisan seterusnya dari luar pagar. Disusuli 41 das tembakan kehormatan oleh Pasukan Istiadat Raja di Taman Green, baginda bersama kerabat Diraja naik ke atas balkoni istana untuk formasi terbang lintas hormat oleh Tentera Udara Diraja.
Keris Melayu: Petikan Daripada Sharahan-sharahan

Ringkasan

Buku ini membincangan mengenai keris di dunia Melayu. Ia merupakan petikan beberapa siri syarahan yang dibukukan sebagai rujukan.
Cisompet

Poskod

Poskod yang digunakan di Cisompet adalah 44174. Terdapat buah desa di dalam daerah kecamatan Cisompet.
Sankt Wendel

Sankt Wendel merupakan sebuah kawasan perbandaran terletak di daerah Sankt Wendel, Saarland, Jerman.
Geografi Mauritius

Bersama dengan Réunion and Rodrigues, Mauritius adalah sebahagian daripada Kepulauan Mascarene. Kepulauan-kepulauan yang kecil ini terhasil sejak berjuta-juta tahun yang lalu akibat daripada letupan gunung berapi bawah tanah. Pulau Mauritius terletak di atas tanah tinggi, puncak tertingginya, Piton de la Riviere Noire terletak di barat daya dengan ketinggian 828 m. Di sekitar tanah tinggi ini, kawah gunung berapi yang asal masih dapat dibezakan daripada beberapa gunung yang lain.
Pulau ini mempunyai iklim tropika, dan boleh berubah akibat angin tenggara; musim sejuknya adalah di antara bulan Mei hingga November dan musim panasnya adalah di antara bulan November hingga Mei. Pulau ini dilanda puting beliung pada bulan November-April.
Ibu negara pulau ini, yang juga merupakan bandar terbesar ialah Port Louis, yang terletak di barat laut. Lain-lain bandar yang penting termasuklah Curepipe, Rose Hill, Quatre Bornes dan Vacoas.
Mekarsari, Cibalong

Poskod

Poskod yang digunakan di Mekarsari adalah 44176. Terdapat 16 buah desa di dalam daerah kecamatan Cibalong.
Kampong Lundang Paku

Poskod

Poskod yang digunakan di Kampung Lundang Paku, Pasir Mas, Kelantan ialah 15100.
Pézilla-de-Conflent

Pézilla-de-Conflent merupakan sebuah komun di jabatan Pyrénées-Orientales di selatan Perancis.
Upleta

Demografik 2001

Menurut bancian India pada tahun 2001, Upleta memiliki bilangan penduduk seramai 55,341. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Upleta memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 55% lelaki dan 45% wanita mampu membaca. 11% dari populasi berusia di bawah 6 tahun. (2001)
Gempa bumi Peru 2007

Fakta gempa bumi

Pusat Kajian Geologi Amerika Syarikat (AS) menyatakan, gempa bumi berukuran 7.9 itu berlaku di kawasan dasar laut dengan kedalaman 41 kilometer. Gempa bumi ini terjadi apabila kepingan plat Nazca dan plat teknonik Amerika Selatan bergeser dan berubah pada kadar 78 mm setiap tahun. Kejadian seperti ini berlaku setiap 100 tahun sekali. Pusat grmpa bumi ini terletak kira-kira 145 km di tenggara Lima. Gegaran terasa di bandar raya Lima selama 5 minit , petang Rabu 15 Ogos 2007 , jam 6.40 waktu tempatan Peru.
Pantai Peru mempunyai sejarah gempa bumi sebelum ini iaitu pda tahun 1908 dan 1974. Tahun 1966 berlaku gempa bumi pada kadar 8.3 magnitut. Sementara gempa bumi pada 2001 berlaku di Arequipa, Peru. Pada 1968 pula gempa bumi berlaku pada kadar 9 magnitud. Akibatnya berlaku tsunami hingga ke pantai Hawaii di Lautan Pasifik.

Amaran Tsunami

Amaran tsunami telah diberi kepada penduduk Peru, Ecuador, Chile, Colombia dan pulau Hawaii. Bagaimanapun amaran ini dibatalkan kerana tidak terjadi tsunami sebagaimana diramalkan. Ia dibatalkan oleh Pusat Amaran Tsunami Pasifik di Hawaii. Ombak besar hanya 20 hingga 30 sentimetewr sahaja dan tidaklah berbahaya kepada penduduk sepanjang pantai Peru.

Bantuan

Kerajaan Peru telah meminta bantuan perubatan dan perlindungan dari beberapa negara sahabat dan PBB .
Suruhanjaya Kesaksamaan Peluang

Suruhanjaya Kesaksamaan Peluang (Equal Opportunity Commission, EOC) ditubuhkan oleh kerajaan Malaysia di bawah pimpinan Perdana Menteri Datuk Seri Najib Tun Razak pada April 2010.
Majlis Tindakan Ekonomi Negara (MTEN) ingin menubuhkan EOC bagi memastikan tidak wujud diskriminasi dan ketidakadilan.

Bantahan

Pada 31 Mac 2020, Pertubuhan Pribumi Perkasa Malaysia (Perkasa) menerusi Presidennya, Datuk Ibrahim Ali membantah suruhanjaya ini. Ini kerana Suruhanjaya itu jelas menyatakan bahawa semua rakyat mempunyai peluang yang sama .Perkara ini sangat bertentangan dengan Perkara 153 Perlembagaan Persekutuan mengenai hak keistimewaan dan melindungi kepentingan orang Melayu dan penduduk asal.
Nama EOC itu sendiri memberi maksud semua rakyat dapat peluang yang sama. Ini bertentangan sama sekali dengan Fasal 153 Perlembagaan Persekutuan. Kerajaan Malaysia hendaklah memastikan Model Ekonomi Baru berada di landasan tindakan polisi afirmatif. Jiksa tidak, kerajaan akan kehilangan sokongan daripada rakyat pada pilihan raya ke-13 nanti.
Lubuk pusar

Lubuk pusar, air pusar atau pusaran air ialah sejenis jasad air yang berpusar, lazimnya terhasil oleh pasang surut lautan. Kebanyakan besar lubuk pusar tidak begitu kuat; yang teramat kuat pula bergelar maelstrom. Vorteks ialah istilah yang tepat untuk sebarang lubuk pasar yang beralir turun. Lubuk pusar yang amat kecil mudah diamati pada takung mandi atau singki yang sedang mengalirkan air, tetapi ini terhasil dengan cara yang amat berbeza dengan lubuk pusar semula jadi. Lubuk pasar yang kecil juga terdapat di kebanyakan tapak air terjun. Bagi air terjun besar seperti Niagara Falls, lubuk pusarnya mungkin agak kuat. Lubuk pusar yang paling kuat terhasil dalam selat yang sempit dan cetek dengan air yang mengalir deras.

Lubuk pusar terkenal

Lima buah lubuk pusar yang terkuat di dunia ialah: Saltstraumen dekat Bodø di Norway yang mencapai kelajuan 37 km/j (23 bsj); Moskstraumen dekat kepulauan Lofoten di Norway (maelstrom yang asli) yang mencapai kelajuan 27.8 km/j (17.3 bsj); Old Sow di Eastport, Maine, Amerika Syarikat yang mencapai kelajuan 27.6 km/j (17.1 bsj); lubuk pusar Naruto di Jepun yang mencapai kelajuan 20 km/j (12 bsj); dan Corryvreckan di Scotland yang mencapai kelajuan 18 km/j (11 bsj).
Lubuk pusar yang besar telah meragut nyawa pelaut yang kurang bernasib baik, tetapi kekuatan itu sering dibesar-besarkan oleh orang keramaian. Hampir sama sekali tiadanya kisah yang mana kapal besar ditelan oleh lubuk pusar. Kejadian yang paling hampir dengan itu barangkalinya lubuk pusar sementara yang menyedut sebahagian Tasik Peigneur di New Iberia, Louisiana, Amerika Syarikat ekoran satu kemalangan ketika menggerudi pada tahun 1980. Ini bukan lubuk pusar semula jadi, tetapi sebuah bencana buatan manusia yang disebabkan dengan memecah bumbung lombong garam. Natijahnya, tasik itu bertindak seakan-akan takung mandi gergasi yang sedang menyalirkan airnya, sehingga lombong itu diisi penuh dan takat air tenang semula. Biarpun terdapat perahu-perahu dan semitreler yang tersedut dalamnya, namun tiada manusia yang terkorban.
Ansonia latidisca

Ciri-ciri

Tiga spesimen A. latidasca yang diketahui bersaiz kecil, antara 30 hingga 50 mm (1.2 hingga 2.0 in) panjang. Mereka memiliki kaki kurus panjang dan kulit belakang beraneka warna "bertompok hijau terang, ungu dan merah." Bintik berwarna-warni pada dorsum itu tidak rata tetapi "berkerakal" dan telah dibandingkan dengan "ketuat". Pakar amfibia Robin Moore memaklumkan National Geographic bahawa kulit seperti itu pada kodok "biasanya menunjukkan kehadiran kelenjar racun... Anda mungkin tidak mahu meletakkan ini di dalam mulut anda." Moore merupakan pemula Search for Lost Frogs Conservation International.
Ahli herpetologi Indraneil Das, pemimpin pasukan 2011 yang menjumpai semula kodok itu, memanggil corak warna itu "seperti lumut" dan menyatakan bahawa ia mungkin merupakan penyesuaian untuk tujuan penyamaran pada kulit pokok berlumut di habitatnya.

Status pemuliharaan dan penemuan semula

Ansonia latidisca disenaraikan Conservation International sebagai salah satu "10 katak paling dikehendaki di dunia" dalam senarai Global Search for Lost Amphibians pada 2010. Ia terakhir dilihat pada 1924. Sehingga penemuan semulanya baru-baru ini, ahli sains hanya mempunyai ilustrasi spesimen berdasarkan gambaran pengkaji Eropah pada 1920-an.
Pada Julai 2011, sekumpulan ahli sains dari Universiti Malaysia Sarawak yang diketuai Dr. Indraneil Das menemui dan mengambil gambar foto tiga spesimen di dahan tinggi sebatang pokok selepas berbulan-bulan menjalankan ekspedisi malam di kawasan Gunung Penrissen di barat Sarawak. Mengikut Moore, pasukan ini menyusun pencarian mereka berdasarkan apa yang diketahui mengenai spesies serupa, mencari di waktu malam di sepanjang sungai bagi kodok yang mungkin memanjat pokok. Dr. Das menyebut yang ini adalah "teknik carian biasa yang sesuai untuk amfibia dalam habitat hutan hujan," sambil menambah bahawa ia melibatkan "bahaya dan gangguan" yang termasuk hujan lebat, lintah dan pemburu haram.
Para saintis tidak bersedia memaklumkan kepada awam maklumat mengenai lokasi tepat kodok tersebut, menyebut kebimbangan mengenai pemburu haram dan perdagangan haiwan peliharaan antarabangsa.
Rampasan kuasa

Rampasan kuasa atau kudeta ([ku-dé-ta], daripada istilah Perancis coup d'état iaitu "pukulan terhadap negara") ialah "penggulingan kekuasaan" suatu kerajaan atau pemerintah biasanya secara keras dan tiba-tiba oleh golongan dalam tertentu - selalunya tentera - dalam sebuah negara, dan akan digantikan dengan pemerintah lain, sama ada awam atau tentera. Jika rampasan kuasa tersebut tidak berjaya sepenuhnya, ia mungkin menyebabkan perang saudara.

Nota

¹Menggulingkan ayahandanya tanpa pertumpahan darah.
²Kemudian disahkan oleh pilihan raya bebas dan bersih.
³Kemudian disahkan oleh pilihan raya "memuaskan".
⁴Selepas rampasan kuasa Guinea-Bissau 2012.
⁵Selepas rampasan kuasa Mesir 2013.
⁶merupakan Perdana Menteri de facto pada ketika itu namun diperintahkan mahkamah agar meletakkan jawatan, lihat Rampasan kuasa Thailand 2014
⁷Hadi meletakkan jawatan pada 22 January 2015.
⁸Mugabe meletakkan jawatan sebagai Presiden negara tersebut pada 21 November 2017 tidak lama selepas rampasan kuasa yang berlaku.
Bojong Indah

Poskod

Poskod yang digunakan di Bojong Indah adalah 16330. Terdapat buah desa di dalam daerah kecamatan Parung.
Gurun Kyzylkum

Geografi

Wilayah ini terdiri daripada dataran yang luas di ketinggian sehingga 300 m (980 ft) atas paras laut, dengan beberapa lekukan dan dataran tinggi (Sultanuizdag, Bukantau). Kebanyakan kawasan dilindungi dengan bukit pasir (barchan); di kawasan barat laut yang besar diliputi dengan takir (lapisan tanah liat); terdapat juga beberapa buah oasis. Terdapat penempatan pertanian di sepanjang sungai dan di oasis. Suhu boleh menjadi sangat tinggi semasa musim panas, dari pertengahan Mei hingga pertengahan September. Kerki, satu bandar pedalaman yang melampau terletak di tebing Sungai Amu Darya, mencatatkan 52 °C (126 °F) pada bulan Julai 1983. Ia terletak di Uzbekistan.
Pertanian mampan

Pertanian mampan ialah pertanian dalam cara mampan berdasarkan pada pemahaman perkhidmatan ekosistem, kajian hubungan antara organisme dan persekitaran.

Sejarah panjang

Frasa 'pertanian mampan' dilaporkan dicipta oleh saintis pertanian Australian Gordon McClymont. Wes Jackson dikreditkan dengan penerbitan pertama dari ungkapan dalam buku 1980 Akar Baru untuk Pertanian. Istilah ini menjadi popular pada akhir tahun 1980-an.
Ia telah ditakrifkan sebagai "satu sistem bersepadu amalan pengeluaran tumbuhan dan haiwan yang mempunyai aplikasi khusus tapak yang akan berlangsung dalam jangka panjang", contohnya untuk memenuhi keperluan makanan dan serat manusia, untuk meningkatkan kualiti alam sekitar dan asas sumber semula jadi yang mana ekonomi pertanian bergantung, untuk menggunakan sumber yang tidak boleh diperbaharui dan sumber pertanian yang paling efisien dan mengintegrasikan kitaran dan kawalan biologi semulajadi, untuk mengekalkan daya maju ekonomi operasi ladang, dan untuk meningkatkan kualiti kehidupan petani dan masyarakat sebagai keseluruhannya.

Ekonomi

Aspek sosioekonomi kesinambungan juga difahami sebahagiannya. Mengenai ladang kurang tumpuan, analisis yang paling terkenal ialah kajian Netting mengenai sistem pekebun kecil melalui sejarah.

Dasar antarabangsa

Pertanian yang mampan telah menjadi topik minat dalam arena dasar antarabangsa, terutama berkaitan dengan potensi untuk mengurangkan risiko yang berkaitan dengan perubahan iklim dan populasi manusia yang semakin meningkat.

Kritikan

Usaha ke arah pertanian lebih mampan disokong dalam komuniti kemampanan, namun, ini sering dilihat hanya sebagai langkah tambahan dan bukan sebagai akhir. Sesetengahnya meramalkan ekonomi negeri mantap yang mantap yang mungkin sangat berbeza dari hari ini: mengurangkan penggunaan tenaga, jejak ekologi yang minimum, barang-barang pembungkusan pengguna yang lebih rendah, pembelian tempatan dengan rantaian bekalan makanan pendek, makanan yang diproses sedikit, taman rumah dan komuniti yang lebih banyak, dan lain-lain.
Masjid Al-Quro

Sejarah

Masjid Al-Quro digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Al-Quro adalah Dato' Haji Hashim B. Haji Anang. Masjid Al-Quro memiliki No Daftar: MY-08-HP-00213.
Bermicourt

Bermicourt merupakan sebuah komun di jabatan Pas-de-Calais di utara Perancis.
Hördt

Hördt merupakan sebuah kawasan perbandaran terletak di daerah Germersheim, Rhineland-Palatinate, Jerman.
Pintesfeld

Pintesfeld merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Havetoftloit

Havetoftloit merupakan sebuah kawasan perbandaran terletak di daerah Schleswig-Flensburg, Schleswig-Holstein, Jerman.
Thanjavur

Demografik 2001

Menurut bancian India pada tahun 2001, Thanjavur memiliki bilangan penduduk seramai 215,725. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Thanjavur memiliki kadar pendidikan (kebolehan membaca) 80%, melebihi kadar purata kebangsaan 59.5%; dengan 52% lelaki dan 48% wanita mampu membaca. 9% dari populasi berusia di bawah 6 tahun. (2001)
Laba Sari

Poskod

Poskod yang digunakan di Laba Sari adalah 80852. Terdapat 14 buah desa/kelurahan di dalam daerah kecamatan Abang.
Dukuh, Kramat Jati

Poskod

Poskod yang digunakan di Dukuh adalah 13550. Terdapat 7 buah desa di dalam daerah kecamatan Kramat Jati.
Puak Padri

Puak Padri ialah gelaran yang diberikan kepada sekelompok yang menyokong penyusunan masyarakat orang Minangkabau mengikut Syariah Islam. Sebutan ini sering digunakan terutamanya semasa berlakunya Perang Padri apabila puak ini berjuang menentang kerajaan Minangkabau untuk melaksanakan Syariah secara menyeluruh dalam kawasan Kerajaan Pagaruyung.
Perkataan padri merupakan kata pinjaman yang, menurut Sutan Mohammad Zain, berasal daripada bahasa Portugis. Kata ini memberi maksud pendeta, atau sama maksud dengan kata padre dalam bahasa Spanyol. Namun, sebahagian sejarawan berpendapat bahawa kata "padri" ialah gelaran buat para ulama yang pernah menerima pendidikan agama Islam di Pedir, sebuah tempat di Aceh yang kini bernama Pidie.
Martigny, Seine-Maritime

Martigny ialah komun di jabatan Seine-Maritime dan di kawasan Haute-Normandie di utara Perancis.
Mohd Nor Amin

Mohd Nor Amin atau 'Noramin' bekas juruhebah RTM dan pernah berkhidmat dengan bahagian Melayu, Radio NHK, Jepun. Beliau seangkatan dengan Zainal Din Zainal, Kamal Hassan ,Kak Yong , Hasbullah Awang, Sazali Said dan Chuari Selamat. Noramin menjadi pensyarah di Institut Penyiaran Tun Abdul Razak (IPTAR) di sebelah Angkasapuri,Kuala Lumpur. 

Noramin menjadi hos rancangan belajar bahasa iaitu bahasa Jepun yang diberi nama "Mosyi-Mosyi" yang menjadi kebanggaan Radio Malaysia Ibu Kota (RMIK) dan wargakota pada 1983.
Akbarnama

Akbarnāma ( Parsi : اکبر نامہ), bermaksud Buku Akbar, adalah buku kronik rasmi tentang pemerintahan Akbar , Empayar Mughal ketiga (1556-1605), yang dibuat oleh Akbar sendiri dan ditulis dalam bahasa Parsi oleh ahli sejarah mahkamah dan biografinya, Abul Fazl yang merupakan salah seorang daripada sembilan permata di mahkamah Akbar. Buku ini mencatatkan dan menggambarkan secara terpeinci tentang perihal hidup dan beliau .

Sejarah

Abul Fazl menulis hasil kerja ini antara 1590 dan 1596 dan dipercayai telah digambarkan antara tahun 1592 dan 1594 . Sekurang-kurangnya 49 artis berbeza dari studio Akbar terlibat dalam projek besar ini.
Kerja-kerja ini telah diarah dan ditugaskan oleh Akbar , dan ditulis oleh Abul Fazl , salah satu daripada sembilan permata mahkamah diraja Akbar. Selama tujuh tahun untuk menyiapkan manuskrip asal yang mengandungi beberapa lukisan yang menyokong teks, dan semua lukisan mewakili sekolah lukisan Mughal .
Selepas kematian Akbar dalam tahun 1605, manuskrip kekal di perpustakaan anaknya, Jahangir (1605-1627 ) dan kemudian Shah Jahan (1628-1658 ). Hari ini, manuskrip AkbarnAma yang mengandungi 116 lukisan kecil telah dibawa dan disimpan di Muzium Victoria & Albert . Ia telah dibeli oleh Muzium South Kensington pada tahun 1896 dari Puan Frances Clarke, yang diperolehi dari suaminya yang bersara sebagai Pesuruhjaya Oudh (1858-1862).
Kora-kora

Kora-kora ialah perahu tradisional Kepulauan Maluku, Indonesia. Panjangnya kira-kira 10 meter dan sangat sempit, biasanya terbuka, sangat rendah, dengan berat kira-kira 4 tan. Ia mempunyai cadik bambu sekitar lima kaki (1,5 m) dari setiap sisi, yang menyokong sebuah pentas bambu yang memanjang sepanjang panjang kapal. Di bahagian luar duduk dua puluh pendayung (secara keseluruhan diperlukan 40 pendayung), sementara di bahagian dalam boleh dilewati dari hadapan hingga belakang. Bahagian tengah perahu ditutupi dengan bumbung ilalang, di mana terdapat barang dan penumpang. Deknya tidak lebih dari satu kaki (30 cm) di atas air, kerana berat bahagian atas dan berat bahagian samping yang besar. Biasa digunakan untuk perdagangan mahupun peperangan. Bentuk kora-kora mirip perahu naga cina.
Menurut Robert Dick-Read, setiap pemimpin di daerah Maluku mempunyai kapal sendiri, status sang pemimpin tergantung dari jumlah budak, yang berasal dari pulau yang jauh, yang ditangkap dan dikumpulkannya. Setiap kapal didayung oleh 300 pendayung, didukung prajurit bersenjata tombak, penyepit, panah, dan pedang yang berada di tempat yang lebih tinggi (disebut 'balai'). Kapal mempunyai 2 buah kemudi di bahagian samping, batang tinggi di buritan dan haluan dihiasi pita-pita. Pada masa lalu, batang ini dihiasi ketua-ketua musuh yang ditaklukkan.
Perahu ini digunakan untuk dagangan dan peperangan. Kora-kora yang lebih besar digunakan sebagai kapal perang selama perang dengan belanda di Kepulauan Banda selama abad ke-17. Sejak zaman dahulu para pemandu dan pendayung perahu dayung tradisional Maluku ini berlaung 'Mena Muria', untuk menyesuaikan tolakan dayung mereka semasa ekspedisi di pantai. Ini bermaksud 'maju - mundur', tetapi juga dapat diterjemahkan menjadi 'Aku pergi - kami mengikuti' atau 'satu untuk semua - semua untuk satu'.
Beberapa perahu dayung yang lebih besar boleh mempunyai lebih dari 100 pendayung dan ketika digunakan untuk perang maritim, contohnya pada pelayaran hongi atau "hongitocht" (ekspedisi perang VOC selama abad ke-17), datangnya kora kora membuat ketakutan penduduk dari desa pantai yang diserang.

Etimologi

Namanya berasal dari Bahasa Sepanyol dan bahasa Portugis, yang diambil dari kata Arab qorqora; bentuk jamak dari qarâqir, yang bermakna "kapal dagang besar". Ia juga mungkin bahawa nama itu berasal dari bahasa asal, yang hilang maknanya dari masa ke masa.
Banyuning

Poskod

Poskod yang digunakan di Banyuning adalah 81119. Terdapat 29 buah desa/kelurahan di dalam daerah kecamatan Buleleng.